Cepokak (Solanum turvum Swartz) ya iku tuwuhan saka suku térong-térongan (Solanaceae) kang woh lan winihé bisa digunakake kanggo sayuran utawa bumbu.

Dhèskripsi 

Cepokak yaiku tuwuhan semak cilik kang dhuwure bisa nganti 5 meter. Ananging, dhuwure cepokak lumrahe kurang saka 2 mèter. Mèh kabèh pérangan tuwuhan iki mawa eri, kajaba wohé (mawa wulu alus). Wangun godhonge bunder endhog kanthi bentuk pok kaya déné jantung utawa mbunder lan pucuké kethul. Dawané godhong watara 7-20 cm lan jembaré 4-18 cm. Kembangé kaya déné lintang arupa putih lan tengahé kuning.

Pasebaran lan habitat 

Spesies iki sumebar ing Antillen, ananging saiki wis sumebar ing saindhenging laladan mawa iklim tropis. Ing Indonesia, cepokak tuwuh alasan ing alas-alas semak lan alas-alas kabuka. Cepokak tuwuh ing dataran cendhak nganti kadhuwuran 1600 mdpl.

Kagunan 

Wit cepokak misuwur minangka wit kang tahan penyakit saéngga lumrah dianggo watang ngisor kanggo wit terong.

Saliyané iku, woh cepokak uga lumrah dipangan wong Asia Kidul-Wetan.

Rujukan 

Janganan